projekt KLÍMAPARK

medzinárodná vedecká konferencia

**S p r á v a**

z  medzinárodnej vedeckej projektovej konferencie Klímapark HUSK 1101/2.2.1/0158,

konanej v dňoch 10.-11. februára 2015 v Banskej Bystrici-Hronsek.

Organizáciou konferencie bolo poverené NPPC – VÚTPHP v Banskej Bystrici. Konferencia sa konala v Kongresovom hoteli Gala v konferenčnej miestnosti GARAN v slovensko-maďarskom jazyku. (Adresa: Slovensko, 976 31 Banská Bystrica - Hronsek, Hronsecká cesta 1),[GeoMaps 19°09'16.10"E | 48°39'22.72"N], [48.656565, 19.154123].

**Registrácia a vítanie zahraničných a domácich účastníkov konferencie:**

V rámci prezentácie ľudových zvykov boli konferenční hostia privítaní symbolickým spôsobom slovanskej tradície –chlebom a soľou v podaní študentky v ľudovom kroji.

**Účastníci:** konferencie sa zúčastnilo 68 osôb (z toho 54 z SR, 12 z MR a 2 z ČR)

**Program:** podľa priloženej prílohy Program konferencie Klímapark

**Cieľ konferencie:** Cieľom konferencie bola stručná prezentácia projektových aktivít a prezentácia vedeckých a výskumných výsledkov v základnom a aplikovanom výskume v nasledovných oblastiach: ochrana zložiek životného prostredia, uhlíkové hospodárstvo, systémy hospodárenia na trávnych porastoch vo vzťahu k mimoprodukčným funkciám, obnoviteľné zdroje energie a metódy zvýšenia environmentálneho povedomia. Prezentované výsledky napomôžu k riešeniu aktuálnej problematiky zatrávňovania, kompostovania a k tvorbe ekokoncepcie v oblasti novovzniknutých otázok pre klimatickú zmenu a pre udržateľný rozvoj.

**Priebeh dvojdňovej konferencie:**

**Prvý deň konferencie, dňa 10.2.2015**

**Prezentácia projektových partnerov a aktivít projektu HUSK1101/2.2.1/0158**

Prezentácie výsledkov projektu a prezentácie vedeckých prednášok viedli Ing. Michalec M., CSc. (odborný garant projektu) a Mgr. Rogožníková A.( projektová manažérka)

* Konferencie zahájil štatutárny zástupca za CBP projektu Klímapark - prof. Ing. Mihina Š., PhD., generálny riaditeľ NPPC, SK
* Za koordináciu projektového manažmenu HUSK1101/2.2.1/0158 vystúpil štatutárny zástupca projektu p. Molnár Zs.,starosta obce Szigetmonostor, HU
* Za projektových partnerov vystúpili vedúci manažéri projektu:
	+ **Návštevnícke centrum v obci Szigetmonostor a s ním súvisiace aktivity**

 Dukay I., LP – samospráva obce Szigetmonostor , HU

* + **Ekologická koncepcia ostrova**

 Kallay T., PP2 – Regionálne environmentálne centrum pre východnú a strednú Európu, HU

* + **Riadenie miestnych environmentálnych iniciatív a ich finančná udržateľnosť**

 Horváth Á. a Berczelli P., PP3 – Univerzita Corvinus v Budapešti , HU

* + **Rehabilitácia jazerného ekosystému v obci Pócsmegyer**

 Bornemisza M., PP4 – Samospráva obce Pócsmegyer , HU

* + **Environmentálny manažment a uhlíkové hospodárstvo**

 Rogožníková A., CBP – NPPC-VÚTPHP v Banskej Bystrici, SK

**Prezentácia vedecko-výskumných príspevkov**

* Oblasť vedecko-výskumných vyžiadaných príspevkov prezentovali :
	+ **Vplyv** **antropizácie na degradáciu pôd**

 prof. Kobza J., NPPC- VUPOP Banská Bystrica, SK

* + **Klimatické zmeny očami paleoklimatológie**

 prof. Andráš P. UMB – FPV, KŽP, SK

* + **Analýza zemědelskej soustavy ČR metódou uhlíkové bilance**

 Kohoutek A. VÚRV – Praha, VP-Jevíčko, CZ

* + **Nelesná vegetácia v okolí partnerských obcí Szigetmonostor a Pócsmegyer**

 RNDr. Uhliarová E.,CSc., UMB – FPV KBaE, SK

- **Kontaminácia krajinných zložiek ťažkými kovmi na vybraných lokalitách**

 RNDr. Dadová J., PhD.- VŠB TU – Ostrava, CZ

- **Bezorbové technológie zakladania trávnych porastov**

 Ing. Michalec M., CSc. – NPPC – VÚTPHP Banská Bystrica, SK

- **Zvyšovanie environmentálneho povedomia žiakov cez možnosti využitia potenciálu**

 **Podunajského regiónu cestovného ruchu**

 Ing. Orságová K., PhD.; doc. Dolinská V. – UMB FE KE – Banská Bystrica, SK

- **Možnosti zatrávňovania orných pôd**

 Ing. Ilavská I.,PhD., Mgr. Hanzes Ľ., PhD., Ing. Britaňák N., PhD.- NPPC VÚTPHP Poprad, SK

 - **Kvantitatívne a kvalitatívne hodnotenie kompostu z trávnych porastov**

 RNDr. Pollák Š., Mgr. Rogožníková A., Ing. Jančová M.,PhD. – NPPC VÚTPHP B.Bystrica, SK

* Vedecko-výskumné príspevky formou posterov prezentovali:
* **Príklad variability fyzikálnej a chemickej vlastnosti pôdy na fluvizemi**.

Ing. Miloš Širáň, PhD., RNDr. Jarmila Makovníková, CSc., NPPC-VUPOP RP Banská Bystrica,SK

* **Prieskum pôdy pomocou geofyzikálnych metód za účelom krajinného plánovania.**

Ing. Jozef Mališ, PhD., RNDr. Boris Pálka, PhD., Mgr. Alena Rogožníková, NPPC-VUPOP RP Banská Bystrica a NPPC – VUTPHP Banská Bystrica, SK

* **Produkcia dendromasy vŕby košikárskej (*Salix viminalis* L.), v podmienkach severného Slovenska.**Ing. Ján Daniel, Ing. Michal Medvecký, NPPC – VUTPHP Krivá na Orave, SK
* **Kvantitatívne a kvalitatívne hodnotenie kompostu z trávnych porastov.**

RNDr. Pollák Š., Mgr. Rogožníková A., Ing. Jančová M.,PhD., NPPC - VÚTPHP B.Bystrica, SK

* Prednáškovú časť konferencie ukončila projektová manažérka Rogožníková A., ktorá účastníkov zároveň pozvala na prehliadku historicko-kultúrnych pamiatok obce Hronsek prezentovanou s odborným výkladom – Ing. Ostrihoň M.,PhD. – starostom obce Hronsek. Priblížením historického obdobia a spoločenských pomerov danej doby). Historicky najstaršie budovy v obci obkolesovala parková zeleň so vzácnymi vyše 200 ročnými 25 m vysokými lipami, ktoré patria medzi najkrajšie exempláre na Pohroní :
* barokový kaštieľ z roku 1775 so štyrmi kruhovými nárožnými baštami
* drevený artikulárny evanjelický kostol a drevená zvonica z roku 1726 (zapísaný v zozname UNESCO)
* najstaršou stavbou bol goticko-renesančný vodný hrad z roku 1576 s obrannými prvkami (4 veže, vodná priekopa, obranný múr)
* Prvý deň medzinárodnej konferencie s prezentáciou projektových aktivít, vedecko-výskumných príspevkov a kultúrno-historických pamiatok ukončila Rogožníková A. prezentovaním ľudových tradícií vystúpením folklórneho súboru Bystrina z Banskej Bystrice – tancom z regiónu Podpoľania.

**Druhý deň konferencie dňa 11.2.2015**

**Ochranárske pomery Harmaneckej doliny:** Tematická exkurzia sa týkala prezentácie vodoochranárskej oblasti Národného parku Veľká Fatra s významnými zdrojmi pitnej vody (porovnateľnými s vodochranárskymi podmienkami projektových partnerov na ostrove Szigetmonostor/HU) v lokalite Štátnych lesov – Dolný Harmanec /SK/, s prezentáciou náučného chodníka, využitia krasového reliéfu pohoria, povrchového vodného zdroja a gravitačnej sily k splavovaniu dreva pomocou mokrej rizni (drevený žľab), obnoviteľných zdrojov energie. Harmanec sa nachádza 12 km severozápadne od Banskej Bystrice, v úzkej Harmaneckej doline, na styku Veľkej Fatry s Kremnickými vrchmi. Lokalita daného chotára má výškové rozpätie nadmorskej výšky 457 - 1377 m (Kráľova studňa).

* V rámci danej lokality bol zabezpečený pracovníkom Štátnych lesov Harmanec – p. Nemčok Peter, odborný výklad o 92%-ej pokryvnosti lesmi. Pozoruhodnosťou tejto oblasti bol mimoriadny výskyt tisu obyčajného (až 400 ročné stromy). Na územnú ochranu tisov slúži Národná prírodná rezervácia Harmanecká tisina (20,04 ha) a Prírodná rezervácia Harmanecký Hlboký jarok (50,33 ha).
* Prezentácia náučného chodníka v prírodnom prostredí so strmými skalnými stenami začínala informáciami o miestnej faune a flóre, o výskyte chránených druhov rastlín a živočíchov.
* P. Nemčok Peter prezentoval zdroj obnoviteľnej energie využitím horského vodného toku Harmaneckého potoka formou dvoch sériovo postavených vodných elektrární s vodnou elektrárňou Boboty, ktorá bola elektrifikovaná od roku 1910.
* Účastníkov oboznámil s históriou založenia osady, s ťažbou ohrevného dreva a jeho približovania z ťažko dostupných miest využitím vlastnej gravitačnej sily. Tradičné splavovanie drevného výrubu (metrovice) bolo prezentované pomocou historického vodného žľabu osadeného v povrchovom horizonte pôdy (ako jediný funkčný vodný žľab v strednej Európe) v doline Rakytovo.
* V priebehu exkurzie účastníci mali možnosť pozorovať rozdielny charakter lesného porastu zalesneného samonáletom prirodzenou cestou najmä listnatých stromov a umelo dosádzaných ihličnatých stromčekov na ťažko dostupných obnažených skalných zrázoch. Ochranné lesy majú pralesový vzhľad.
* Účastníci boli oboznámení metódou vysádzania semien drevín obaľovaných do výživnej pôdnej zložky, metódou zalesňovania Jozefa Dekréta Matejovie, prvého lesmajstra a priekopníka moderného lesného hospodárstva od konca 18.stor. prostredníctvom zakladania lesných škôlok a semenísk na pestovanie sadeníc z drevín domáceho pôvodu.
* Popri náučnom chodníku bol umiestnený aj drevený senník pre skladovanie sena z lokality okolitých horských lúk daného regiónu na výkrm divopasúcej sa zveriny. Aj obhospodarovanie trávnych porastov kosením patrí k trvalo udržateľným metódam aktívnej krajinotvorby, ku konzervovaniu slnečnej energie a k sequestrácii uhlíka do podzemného koreňového systému a do nadzemnej fytomasy. Striedavé kosenie a pasenie podhorských lúk je ľudovou tradíciou, ktorou nám otcovia a dedovia zabezpečili bohatú druhovú pestrosť trávneho „koberca“.

**Dobré výsledky z praxe zatrávňovaním trávnych lesných porastov prísevmi ďatelino-trávnych miešaniek:**

* P. Michalec informoval účastníkov konferencie o spolupráci NPPC-VUTPHP Banská Bystrica so spoločnosťou Štátnych lesov na aplikáciu technológie prísevu pre zvýšenie energetických krmovinárskych hodnôt produkcie fytomasy z trávnych porastov pre výživu domácej a divopasúcej sa raticovej zveri.

**Záver konferencie :**

# V rámci záverečnej diskusie sa partneri dohodli na možnosti využiť projektový film „Projekt Klimatický park – ostrov Szentendre / Aplikácia výsledkov výskumu v Klimatickom parku“ na prihlásenie do súťaže Agrofilm 2015 a navrhli termín záverečnej konferencie projektu na tretiu dekádu mája 2015.

Za projektových partnerov z maďarskej strany hodnotil priebeh II. projektovej konferencie vedúci partner a koordinátor projektového manažmentu HUSK1101/2.2.1/0158 – Molnár Zs., starosta obce Szigetmonostor.

Za projektových partnerov zo slovenskej strany ukončili konferenciu odborný garant projektu Michalec M. a projektová manažérka Rogožníková A.



v Banskej Bystrici 13.2.2015

Zapísala: Vigašová Ľ., Rogožníková A.